als_Latn dik_Latn sag_Latn
Barcelona e cila po kalon momente të jashtëzakonshme, sonte në “Camp Nou” do ta pres Malagan, një tjetër ndeshje e rëndësishme për katalunasit në luftën për titull.
Trajneri i katalunasve, Luis Enrique, ka thënë se skuadra e tij është e gatshme për sfidën e radhës. Tekniku i “Blaugranave”, kërkon fitoren e radhës kundër Malagas, e që do të ishte fitorja e 12-të radhazi.
Enrique mendon se skuadra e tij qysh nga përballja me Malagan në fazën e parë (0-0), ka nisur të përmirësohet. Ai mendon se nuk do të jetë e lehtë sfida ndaj ekipit të
“Malaga pati një meritë të madhe që në ndeshjen e fazës së parë na ndali në një barazim pa gola. Që nga ajo kohë jemi përmirësuar shumë, por unë mendoj se përballë tyre sërish nuk do ta kemi të lehtë”, ka thënë Enrique.
I pyetur për përballjen me Manchester Cityn, takim ky që luhet mesjavën që vjen, Enrique tha: “Kemi ende kohë për të menduar për Cityn, aktualisht vëmendja jonë është e gjitha te Malaga”.
Barcelona në këtë sezon të garave është në luftë për të fituar gjithë trofetë. Enrique thotë se dëshiron t’i fitojë gjithë trofetë e mundshëm.
“Unë dua t’i fitoj të gjithë trofetë e mundshëm. Jemi në rrugën e duhur por kemi ende shumë punë për të bërë. Rivalët janë po aq të fortë sa edhe ne, dhe nuk i dihet se çfarë mund të ndodhë”, tha tekniku spanjoll. /Telegrafi/
als_Latn als_Latn als_Latn als_Latn als_Latn als_Latn als_Latn